Document ID: 32005D0946

32005D0946
L 342/100
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 декември 2005 година
за изменение на Решение 2003/526/ЕО по отношение на мерките за борба с класическата чума по свинете в Германия и Словакия
(нотифицирано под номер C(2005) 5631)
(текст от значение за ЕИП)
(2005/946/ ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като има предвид, че:
(1)
В отговор на огнищата на класическа чума по свинете в някои държави-членки беше прието Решение 2003/526/ЕО на Комисията от 18 юли 2003 г. относно защитните мерки по отношение на класическата чума по свинете в някои държави-членки (2). Това решение установява определени допълнителни мерки за контрол на болестите по отношение на класическата чума по свинете.
(2)
Германия е информирала Комисията за последното развитие на болестта при дивите свине в провинция Nordrhein-Westfallen. В светлината на наличната епидемиологична информация областите в Германия, където се прилагат мерките за контрол на болестта, следва да бъдат изменени с цел да се включат някои области в Nordrhein-Westfallen и Rhеinland-Pfalz.
(3)
Обстановката, свързана с болестта в Словакия, се е подобрила значително в областните ветеринарни и хранителни администрации на Trnava (която включва окръзите Trnava, Piešťany и Hlohovec) и Banská Bystrica (която включва окръзите Banská Bystrica и Brezno). Поради това мерките, предвидени в Решение 2003/526/ЕО, по отношение на упоменатите области, следва да не се прилагат повече.
(4)
Решение 2003/526/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянният комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2003/526/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 23 декември 2005 година.

Labels: 20
18
6